– Etter en så dramatisk hendelse som rammer så mange mennesker, må vi være rustet til å ha en justispolitisk debatt der vi ser på hvordan lovverket og systemet er lagt opp, sier Storberget. Midt oppi arbeidet med å skaffe nye lokaler til Justisdepartementet som mistet sine lokaler i terrorangrepet, mener han det er viktig å ta tak i dagsaktuelle problemstillinger, skriver Dagens Næringsliv. – Det er en debatt der ute om fengselsstraff og forvaring, vekslingen mellom de to formene for straff, og en debatt om straffelengde, sier justisministeren.